title: Dune (película de 1984)
text: Por orde imperial, la familia Atreides tendrá de faese cargu de la esplotación del desérticu planeta Arrakis, conocíu tamién como «Dune», que ye l'únicu planeta au s'atopa la especie melange, una potente droga que, arriendes, ye necesaria pa los vuelos espaciales. Enantes, el planeta fuera gobernáu polos Harkonen, qu'exercieren el so mandatu con puñu de fierro, dexando una buelga indeleble na población indíxena del planeta. Cuando los Harkonen ataquen el planeta col beneplácitu del Emperador pa retomar la so posición dominante sobro'l planeta, Paul, el fíu del duque Leto Atreides, tendrá de fuxir al desiertu, au lu esperen múltiples peligros y una última oportunidá de vengase y tornar al so llexítimu llugar como gobernante d'Arrakis.